wannaphong/clean_thaiwikipedia huggingface dataset:
# พระราธเถระ
พระราธเถระ เป็นพระสงฆ์สาวกของพระพุทธเจ้าในสมัยพุทธกาล นับเนื่องในพระอสีติมหาสาวก 80 องค์สำคัญของพระพุทธศาสนา บวชเมื่อแก่ เป็นศิษย์ของพระสารีบุตร ท่านเป็นผู้ว่านอนสอนง่าย และได้รับการยกย่องจากพระพุทธเจ้าว่าท่านเป็นเลิศกว่าภิกษุทั้งหลายในด้าน ผู้มีปฏิภาณ คือมีญาณแจ่มแจ้งในพระธรรมเทศนา

 ประวัติ 
พระราธเถระ เดิมเป็นพราหมณ์ในพระนครราชคฤห์ เมื่อแก่ตัวลง ภรรยาและบุตรไม่เลี้ยงดู เพราะ เคยทำตัวไม่ดีกับภรรยาและบุตร ถูกทิ้งไว้ในวัดพระเวฬุวันมหาวิหาร ต่อมาท่านประสงค์จะออกบวช แต่ไม่มีใครบวชให้เพราะเกรงว่าคนบวชเมื่อแก่จะว่ายากสอนยาก ท่านจึงมีร่างกายซูบผอมผิวพรรณเศร้าหมองด้วยความเสียใจ พระพุทธเจ้าทราบความจึงมีรับสั่งถามพระภิกษุทั้งหลายว่ามีใครระลึกถึงอุปการคุณของพราหมณ์ผู้นี้ได้บ้าง ในครั้งนั้นพระสารีบุตรระลึกได้ว่าเคยรับบิณฑบาตจากพรามหณ์ผู้นี้เป็นข้าวทัพพีหนึ่ง พระพุทธเจ้าสรรเสริญพระสารีบุตรว่ามีความกตัญญู จึงอนุญาตให้พระสารีบุตรเป็นพระอุปัชฌาย์ผนวชให้

วันหนึ่งท่านพระราธะเข้าไปเฝ้าพระพุทธเจ้า ขอให้พระองค์แสดงธรรมย่อ ๆ ให้ พระพุทธเจ้าจึงตรัสแสงว่า สิ่งใดเป็นมาร จงละสิ่งนั้นเสีย มารคือขันธ์ทั้ง 5 ไม่เที่ยง เป็นทุกข์ตั้งอยู่ได้ยาก ไม่มีตัวตนบังคับบัญชาไม่ได้ไม่มีใครเป็นเจ้าของ เหล่านี้ชื่อว่ามาร เธอจงละสิ่งเหล่านี้เสีย พระราธะรับพระโอวาทและออกจาริกไปกับพระสารีบุตร ในที่สุดท่านก็ได้บรรลุอรหันตผล เมื่อพระสารีบุตรมาเข้าเฝ้าพระพุทธเจ้า มีรับสั่งถามว่า พระราธะเป็นเช่นไรบ้าง พระสารีบุตรทูลว่า พระราธะว่าง่ายสอนง่ายเหลือเกิน จะแนะนำสั่งสอนเช่นไรไม่เคยโกรธเลย พระพุทธองค์จึงให้ภิกษุอื่นถือเป็นแบบอย่าง ต่อมาทรงยกย่องว่าท่านเป็นเลิศกว่าภิกษุทั้งหลายในด้าน ผู้มีปฏิภาณ คือมีญาณแจ่มแจ้งในพระธรรมเทศนา

 บั้นปลายชีวิต 
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน
# พระภัททิยเถระ
พระภัททิยะ หรือ พระภัททิยเถระ เป็นพระภิกษุสาวกของพระพุทธเจ้า เป็นหนึ่งในปัญจวัคคีย์ และพระอสีติมหาสาวก

พระภัททิยะ เมื่อได้ตรัสรู้ธรรมแล้ว มีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ท่านดำรงอายุพอสมควรแก่กาลก็ดับขันธปรินิพพาน

 ชาติกำเนิด 
พระภัททิยะ เกิดในตระกูลพราหมณ์ในกรุงกบิลพัสดุ์ เดิมชื่อ “โคธา”

 การศึกษา 
เมื่อเจริญเติบโตขึ้น ท่านได้ศึกษาศิลปะวิทยาจนจบไตรเพทในสำนักพราหมณ์แห่งเมืองกบิลพัสดุ์

 สาเหตุที่ออกบวช
เนื่องด้วยพราหมณ์ผู้เป็นบิดาของท่าน เคยเป็นพราหมณ์ 1 ใน 8 คนที่ได้รับนิมนต์เข้ารับภัตตาหารในพระราชวังกรุงกบิลพัสดุ์ในวันขนานพระนามเจ้าชายสิทธัตถะ และได้ทำนายว่าเจ้าชายสิทธัตถะหากออกผนวชจะได้บรรลุธรรมเป็นพระอรหันตสัมมาสัมพุทธเจ้า บิดาของท่านจึงตั้งใจว่าหากเจ้าชายออกผนวชตนจะออกบวชตาม แต่ด้วยบิดาของท่านมีอายุมากแล้ว และเกรงว่าตนอาจจะอยู่ไม่ถึงวันที่เจ้าชายบรรลุเป็นพระอรหันต์ ท่านจึงสั่งเสียให้ลูกชายคือภัททิยะพราหมณ์ออกบวชหากเจ้าชายออกผนวชตามคำทำนาย โดยเมื่อเจ้าชายออกบวชท่านได้ตามโกณฑัญญะพราหมณ์และบุตรพราหมณ์ 1ใน 8 จำนวน 3 คนออกบวชด้วย

ประวัติของท่านหลังจากนี้คล้ายคลึงกับประวัติท่านพระอัญญาโกณฑัญญะ

ดูเพิ่มได้ที่ พระอัญญาโกณฑัญญะ

 บุพกรรมในอดีตชาติ 

 ความสำคัญในพระพุทธศาสนา 
พระภัททิยะแม้จะเป็นหนึ่งใน 5 ของกลุ่มพระปัญจวัคคีย์ แต่หลังจากตรัสรู้ธรรมแล้ว ท่านไม่ปรากฏบทบาทสำคัญในทางพระพุทธศาสนาในคัมภีร์ทางพระพุทธศาสนา แต่อย่างไรก็ดีท่านก็ถือว่าเป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล

 บั้นปลายชีวิต 
ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
# จัสติน ปาเสค
จัสติน คาโบว์ไรรานาตีโยวา ปาเสค  ชาวปานามาเชื้อสายโปแลนด์ เธอเกิดเมื่อวันที่ 29 สิงหาคม พ.ศ. 2522 ที่เมืองคาร์กิว ประเทศยูเครน เธอได้ตำแหน่ง Miss Panama 2002 และได้เข้าร่วมประกวดนางงามจักรวาล 2002 โดยได้รับตำแหน่งรองอันดับ 1 ต่อมา ออกซานา โฟยโดโรวา จากประเทศรัสเซีย ได้สละตำแหน่ง เธอจึงได้สิทธิ์ขึ้นมาดำรงตำแหน่งนางงามจักรวาลจนครบวาระ
# พระลกุณฏกภัททิยเถระ
พระลกุณฏกภัททิยเถระ เป็นพระสงฆ์สาวกของพระพุทธเจ้าในสมัยพุทธกาล ชาวเมืองสาตถี นับเนื่องในพระอสีติมหาสาวก  80 องค์สำคัญของพระพุทธศาสนา ท่านได้รับการยกย่องจากพระพุทธเจ้าว่าท่านเป็นเลิศกว่าภิกษุทั้งหลายในด้าน ผู้มีเสียงไพเราะ

 ประวัติ
พระลกุณฏกภัททิยเถระ เกิดในตระกูลเศรษฐีผู้มั่งคั่งในเมืองสาวัตถี เมื่อเจริญวัยแล้ว วันหนึ่งได้ตามประชาชนไปฟังธรรมในวัดพระเชตวันมีความเลื่อมใสจึงขอบวชในพระพุทธศาสนา ไม่นานท่านก็ได้บรรลุธรรมเป็นพระโสดาบัน ต่อมาได้เข้าไปสนทนาธรรมกับพระสารีบุตรหลายเรื่อง จนในที่สุดส่งกระแสจิตพิจารณาตามธรรมสากัจฉาจึงได้บรรลุอรหันต์ในขณะสนทนาธรรมนั่นเอง

ท่านพระลกุณฏกภัททิยเถระ เป็นคนมีรูปร่างเตี้ยมาแต่กำเนิด ทำให้ท่านมักถูกพระรูปอื่นจับหัวเล่นอยู่เสมอ ๆ ด้วยคิดว่าเป็นเพียงสามเณรน้อย จนพระพุทธเจ้าต้องแสดงให้พระสงฆ์ทราบทั่วกันว่าท่านเป็นพระอรหันต์แล้ว พระลกุณฏกภัททิยเถระนั้นปรากฏว่าท่านมีปกติเจรจาได้ไพเราะเสนาะโสตมาก ด้วยเหตุนี้พระพุทธเจ้าจึงยกย่องท่านไว้ในตำแหน่งเอตทัคคะผู้เลิศกว่าพระสงฆ์ทั้งหลายในผู้ มีเสียงไพเราะ

 บั้นปลายชีวิต 
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงดับขันธปรินิพพาน
# ซูเลย์กา ริเบรา เมนโดซา
ซูเลย์กา เฮร์ริส ริเบรา เมนโดซา (เกิดวันที่ 3 ตุลาคม พ.ศ. 2530) เป็นนักแสดง นางแบบ และนางงามชาวปวยร์โตรีโก เธอได้รับตำแหน่ง Miss Salinas Teen 2002, มิสปวยร์โตรีโกทีน 2002 (รองอันดับ 1), Miss Salinas 2006, มิสปวยร์โตรีโกยูนิเวิร์ส 2006 และเธอได้เข้าร่วมประกวดและได้ตำแหน่งนางงามจักรวาล 2006
# เรือศพ
เรือศพ  เป็นชื่อที่ใช้กับเรือที่ทำการประกันอย่างหนัก ฉะนั้นจึงทำให้มีมูลค่าสูงเมื่อจมลงกว่าเมื่อลอยตัว การเดินเรือในช่วงระยะที่ยังไม่มีกฎหมายเพื่อการรักษาความปลอดภัยต่างเป็นงานที่เสี่ยงต่ออันตรายเป็นอันมาก แต่ระบบนี้ก็เลิกกันไปราวคริสต์ทศวรรษ 1870 เมื่อสมาชิกรัฐสภาบริติชซามูเอล พลิมโซลล์ (Samuel Plimsoll) รณรงค์ปฏิรูปจนสำเร็จ

นอกจากนั้นแล้ว “เรือศพ” ก็ยังหมายถึงเรือที่รับส่งผู้อพยพชาวไอร์แลนด์ผู้หนีวิกฤติการณ์ความอดอยากครั้งใหญ่ที่เกิดขึ้นในกลางคริสต์ศตวรรษที่ 19 และชาวสกอตที่หนีจากวิกฤติการณ์การไล่ที่ในสกอตแลนด์ (Highland Clearances) เรือเหล่านี้บรรทุกผู้โดยสารจำนวนมาก ที่เต็มไปด้วยโรคร้าย และขาดน้ำขาดอาหารซึ่งเป็นผลทำให้มีผู้เสียชีวิตไปเป็นจำนวนมากระหว่างการเดินทางข้ามมหาสมุทรแอตแลนติก ผู้เป็นเจ้าของเรือให้น้ำและอาหาร และที่หลับที่นอน
แก่ผู้โดยสารเป็นจำนวนน้อยที่สุดเท่าที่จะทำได้ตามที่กฎหมายระบุ – ถ้ายังคงเชื่อฟังอยู่

การข้ามมหาสมุทรด้วยเรือศพเป็นวิธีที่ถูกที่สุดแต่อัตราการเสียชีวิตก็กล่าวกันว่าสูงถึง 30% เป็นเรื่องที่เกิดขึ้นตามปกติEarly Emigrant Letter Stories กล่าวกันว่าเมื่อเรือศพแล่นก็จะเห็นฉลามว่ายตามเรือ เพราะเมื่อผู้โดยสารเสียชีวิตเจ้าของเรือก็จะโยนร่างผู้เสียชีวิตลงทะเล
# พระอชิตะ
พระอชิตะ อาจหมายถึง

 ศิษย์ของที่ถูกส่งมาทูลถามปัญหาทั้ง 16 ต่อพระพุทธเจ้า
 พระศรีอริยเมตไตรย ในยุคของพระโคตมพุทธเจ้า
# แดเนียล โอคอนเนลล์
แดนเนียล โอคอนเนลล์ (,) (6 สิงหาคม ค.ศ. 1775 - (15 พฤษภาคม ค.ศ. 1847) หรือที่รู้จักกันว่า “The Liberator” (ผู้ปลดปล่อย)  O'
Connell at Irish-Society. หรือ “The Emancipator” (ผู้ปลดปล่อย) A Short History of Ireland โอคอนเนลล์เป็นผู้นำทางการเมืองชาวไอริชของครึ่งแรกของคริสต์ศตวรรษที่ 19 ผู้มีบทบาทเพื่อการการปลดแอกคาทอลิก (Catholic emancipation) ซึ่งเป็นการพยายามให้ผู้นับถือโรมันคาทอลิกมีสิทธิได้รับการเลือกตั้งให้นั่งในรัฐสภาเวสต์มินสเตอร์ซึ่งโรมันคาทอลิกไม่มีสิทธิมาเป็นเวลากว่าหนึ่งร้อยปี และเป็นผู้สนับสนุนขบวนการสมาคมเพื่อการเพิกถอนการเป็นสหภาพกับอังกฤษ (Repeal Association) 

 ชีวิตเบื้องต้น 
โอคอนเนลล์เป็นบุตรของครอบครัวโรมันคาทอลิกผู้เคยมีฐานะดีแต่มาสูญเสียที่ดิน ครอบครัวของโอคอนเนลล์สืบเชื้อสายมาจาก Uí Fidgenti และจาก Baron Inchiquin และจากตระกูลแม็คคาร์ธี มอร์ของกษัตริย์แห่งเดสมอนด์Cronnelly 1864, pp. 221-4O'Hart 1892, pp. 183-5Cusack 1872, p. 6 ff ในบรรดาลุงของโอคอนเนลล์ก็มีแดนเนียล ชาร์ลส์ โอคอนเนลล์นายทหารไอริชในกองทัพฝรั่งเศส และป้าผู้มีชื่อเสียง Eibhlín Dubh Ní Chonaill โอคอนเนลล์ได้รับการอุปถัมภ์จากลุงผู้มีฐานะดีมอริซ "Hunting Cap" โอคอนเนลล์ให้ไปศึกษาที่ Douai ใน ฝรั่งเศส และได้รับเข้าศึกษากับ Lincoln's Inn ในปี ค.ศ. 1794 และย้ายไปศึกษากับ King's Inns ในดับลินอีกสองปีต่อมา ในระยะแรกโอคอนเนลล์ก็มีความคุ้นเคยกับผู้มีหัวรุนแรงผู้สนับสนุนการเป็นประชาธิปไตยและมุ่งมั่นที่จะนำสิทธิความเท่าเทียมทางศาสนามายังไอร์แลนด์
# ดายานา เมนโดซา
ดายานา ซาบรีนา เมนโดซา มองกาดา  ชาวเวเนซุเอลา เกิดวันที่ 1 มิถุนายน พ.ศ. 2529 ที่กรุงการากัส ประเทศเวเนซุเอลา เธอได้รับตำแหน่งมิสเวเนซุเอลา 2007 และได้ร่วมประกวดและได้รับตำแหน่งนางงามจักรวาล 2008 โดยล่าสุดในเดือนมิถุนายน 2022 เธอได้โพสเชิงต่อต้านชาว LGBTQ+ ในอินสตาแกรมส่วนตัวของเธอในเดือน Pride Month เดือนแห่งการเฉลิมฉลองความเท่าเทียมของชาว LGBTQ+
# เอสเตฟานิอา เฟร์นันเดซ
เอสเตฟานิอา เฟร์นันเดซ กรูปิฮ  ชาวเวเนซุเอลา เกิดวันที่ 4 กันยายน พ.ศ. 2533 ที่เมืองเมรีดา ประเทศเวเนซุเอลา เธอได้รับตำแหน่ง Miss Venezuela 2008 และได้เข้าร่วมประกวดและได้ตำแหน่งนางงามจักรวาลในปี พ.ศ. 2552 นับเป็นนางงามจักรวาลคนที่ 6 จากประเทศเวเนซุเอลา
# ชุติมา ดุรงค์เดช
ชุติมา ดุรงค์เดช ชื่อเล่น ไข่มุก (เกิดวันที่ 6 ธันวาคม พ.ศ. 2528) เธอคือผู้ครองมงกุฎมิสไทยแลนด์ยูนิเวิร์ส ประจำปี 2552 เป็นตัวแทนประเทศไทยเข้าร่วมประกวด มิสยูนิเวิร์ส 2009 ที่ประเทศบาฮามาส ได้รางวัล รองอันดับ 2 ชุดแต่งกายประจำชาติยอดเยี่ยม, รางวัล Miss Photogenic (ขวัญใจช่างภาพและสื่อมวลชน)

 ประวัติ 
ชุติมา ดุรงค์เดช เกิดที่กรุงเทพมหานคร เป็นบุตรสาวคนที่ 4 ในจำนวนพี่-น้อง 5 คน ของคุณพ่อ ฤทธิ์ชัย ดุรงค์เดช เจ้าของธุรกิจบริษัทเครื่องกรองน้ำ Mazuma และคุณแม่เพชรา ดุรงค์เดช ซึ่งเป็นแม่บ้านคอยดูแลลูก ๆ มีส่วนสูง 177 เซนติเมตร น้ำหนัก 57 กิโลกรัม สัดส่วน 35-26-35 ปัจจุบันประกอบธุรกิจส่วนตัวกับบริษัทที่บ้าน

 การศึกษา 
 จบเกรด 8 โรงเรียนนานาชาติ ISB ที่เมืองไทย ตอนอายุ 15 ปี
 ระดับมัธยมศึกษาที่คิงส์คอลเลจ 2 ปี 
 ศึกษาที่ Millfield Senior School รวม 2 ปี 
 ระดับปริญาตรีที่มหาวิทยาลัย น็อตติ้งแฮม พร้อมกับได้เกียรตินิยมอันดับ 1 ในสาขาวิทยาศาสตร์การอาหาร 
 สำเร็จการศึกษาในระดับปริญญาโท ด้านบริหารการจัดการที่ ซิตี้ ยูนิเวอร์ซิตี้ ออฟ ลอนดอน
 ปัจจุบันกำลังศึกษาปริญญาเอก สาขาวิชาธุรกิจเทคโนโลยีและการจัดการนวัตกรรม จุฬาลงกรณ์มหาวิทยาลัย

 รางวัลที่ได้รับ 
 5 คนสุดท้ายในการประกวดมิสลอนดอนยูเค 2008 
 รองอันดับ 1 มิสวิมเบิลดันยูเค 2008 
 มิสไทยแลนด์ยูนิเวิร์ส ประจำปี 2552 
 ขวัญใจช่างภาพและสื่อมวลชน มิสไทยแลนด์ยูนิเวิร์ส  2552
 นางงามผิวสวย มิสไทยแลนด์ยูนิเวิร์ส 2552
 รองอันดับ 2 ชุดแต่งกายประจำชาติยอดเยี่ยม มิสยูนิเวิร์ส 2009  
 Miss Photogenic มิสยูนิเวิร์ส  2009
 รางวัล "ผู้หญิงคิดบวกแห่งปี" หรือ Think positive women Award 2009http://www.videofun.co.nz/ชุติมา+ดุรงค์เดช

 เครื่องราชอิสริยาภรณ์ 
 พ.ศ. 2554 - 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นเบญจมาภรณ์มงกุฎไทย (บ.ม.)
 พ.ศ. 2555 - 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นเบญจมาภรณ์ช้างเผือก (บ.ช.)
# เดอะสคริปต์ (อัลบั้ม)
เดอะสคริปต์  คือผลงานอัลบั้มเพลงภาษาอังกฤษของวงเดอะสคริปต์ ออกจำหน่ายเมื่อวันที่ 8 สิงหาคม พ.ศ. 2552 ในไอร์แลนด์ และวันที่ 11 สิงหาคม พ.ศ. 2552 ในสหราชอาณาจักรRelease dateRelease date ทั่วโลก อัลบั้มดังกล่าวได้รับการเสนอชื่อเข้าชิงรางวัลชอยส์มิวสิกในสาขาอัลบั้มไอริชประจำปี พ.ศ. 2551 หลังจากความสำเร็จของอัลบั้มดังกล่าวในสหราชอาณาจักรทำให้มีการจำหน่ายอัลบั้มดังกล่าวในภูมิภาคยุโรปในเดือนกันยายน พ.ศ. 2551 อัลบั้มนี้มียอดขายขึ้นชาร์จอัลบั้มแห่งสหราชอาณาจักรด้วยยอดขายจำนวน 54,520 ชุด และมียอดขายในสหราชอาณาจักรรวม 542,000 ชุดในปี พ.ศ. 2551 อัลบั้มนี้เป็นอัลบั้มที่ขายดีที่สุดแห่งปีในอันดับที่ 12 ของสหราชอาณาจักร อัลบั้มนี้ได้ออกจำหน่ายในสหรัฐอเมริกา ในวันที่ 11 มีนาคม พ.ศ. 2552 และมีอันดับสูงสุดที่ 91 ของชาร์ตบิลบอร์ด 200 ในวันที่ 4 เมษายน พ.ศ. 2552 อัลบั้มนี้ขึ้นอันดับสูงสุดที่ 14 ในชาร์ตยูเอสไอทูนส์เมื่อวันที่ 31 พฤษภาคม พ.ศ. 2552 http://www.thekhans.me.uk/stuff/iTunes.php?genre=USalbums

รายชื่อเพลง
"We Cry" – 3:43
"Before the Worst" – 3:23
"Talk You Down" – 3:50
"The Man Who Can't Be Moved" – 4:01
"Breakeven" – 4:21
"Rusty Halo" – 3:34
"The End Where I Begin" – 3:34
"Fall For Anything" – 4:32
"If You See Kay" – 3:12
"I'm Yours" – 4:13
"Anybody There" (Bonus Track)

เพลงอื่นๆ
"Live Like We're Dying"
"None The Wiser"
"Heroes" (cover of David Bowie song)
"Lose Yourself" (cover of Eminem song)
"Times Like These" (cover of Foo Fighters song)
"That's My Home"

ชาร์ต
ชาร์ต(พ.ศ. 2551)อันดับสูงสุดIrish Albums Chart1UK Albums Chart1Swedish Albums Chart6Australian Albums Chart9US iTunes Chart http://www.thekhans.me.uk/stuff/iTunes.php?genre=USalbums14Denmark Albums Chart15New Zealand Albums Chart15Swiss Albums Chart16Dutch Album Chart25Germany Albums Chart32Italian Albums Chart38US Billboard 200US Billboard 200 Albums Chart : Archive: The Script91

CountryCertificationSales/ShipmentsIreland (IRMA)Multi Platinum certifications Ireland IRMA. Retrieved April 12, 2009.5x Platinum75,000United Kingdom (BPI)3x Platinum1,000,000 

 ประวัติการจำหน่าย
 ประเทศ / ภูมิภาค ออกจำหน่าย ไอร์แลนด์ 8 สิงหาคม พ.ศ. 2551 สหราชอาณาจักร 11 สิงหาคม พ.ศ. 2551ยุโรป 19 กันยายน พ.ศ. 2551 สหรัฐอเมริกา 17 มีนาคม พ.ศ. 2552 บราซิล 24 สิงหาคม พ.ศ. 2552 ฉบับดีลักซ์ ประเทศ / ภูมิภาค ออกจำหน่าย ไทย 23 กรกฎาคม พ.ศ. 2552
# เจที (อัลบั้ม)
เจที  เป็นอัลบั้มชุดที่ 9 ของเจมส์ เทย์เลอร์ เป็นอัลบั้มแรกกับสังกัดโคลัมเบียเรเคิดส์ ออกจำหน่ายในปี 1977 มีซิงเกิ้ลดังอย่างเพลง  "Handy Man" และ "Your Smiling Face" อัลบั้มชุดนี้ติดอันดับ 4 บนบิลบอร์ด 200Dafydd Rees and Luke Crampton ,Q Rock Stars Encyclopedia (1999) ,Dorling Kindersley,หน้า 986 เทย์เลอร์ยังได้รับรางวัลแกรมมี่สาขานักร้องเพลงป็อปชายยอดเยี่ยมจากเพลง "Handy Man"
# เจมส์ เทย์เลอร์
เจมส์ เวอร์นอน เทย์เลอร์  เกิดเมื่อวันที่ 12 มีนาคม ค.ศ. 1948 เป็นนักร้อง-นักแต่งเพลง และนักกีตาร์ชาวอเมริกัน เกิดในบอสตัน รัฐแมสซาชูเซตส์ โตในคาร์โบโร นอร์ธแคโรไลนาSusan Broili. "Native son coming to Carolina for tribute - Chapel Hill naming Morgan Creek bridge after James Taylor on April 26," The Chapel Hill Herald (Chapel Hill, NC), March 27, 2003, page 1: "Even though Taylor was born in Boston on March 12, 1948, he moved to Carrboro when he was 3 and considers himself a North Carolinian."

เขาเริ่มอาชีพกลางทศวรรษ 1960 แต่ไม่ประสบความสำเร็จและได้รับเสียงวิจารณ์ไม่ดี จนอัลบั้มปี 1970 ชุด Sweet Baby James ที่ได้รับการเสนอชื่อเข้าชิงรางวัลแกรมมี่สาขาอัลบั้มแห่งปี และมีซิงเกิลดังอย่าง "Fire and Rain" ที่ติดอันดับ 3 บิลบอร์ดฮอต 100 และเขามีซิงเกิลอันดับ 1 อย่าง "ยูร์ก็อตอะเฟรนด์" ที่นำเพลงเก่าของคาโรล คิง มาทำใหม่ อัลบั้มชุด Greatest Hits ของเขาในปี 1976 ได้รับรางวัลแผ่นเสียงเพชร และมียอดขายกว่า 11 ล้านชุด
# ซันนี เกรียร์
ซันนี เกรียร์  นักดนตรีแจ๊สชาวอเมริกัน มีชื่อเสียงในฐานะนักดนตรีร่วมวงควินเท็ท และวงออร์เคสตราของดุค เอลลิงตัน ระหว่างปี ค.ศ. 1925 ถึง 1951 ในตำแหน่งมือกลองและเพอร์คัสชันหมายเลขหนึ่ง http://www.allmusic.com/artist/sonny-greer-p36885  นอกจากนี้เกรียร์ยังเป็นนักออกแบบเครื่องดนตรีให้กับบริษัทผู้ผลิตกลองในรัฐอินดีแอนา เขามีความสามารถออกแบบ และจัดกลองชุด และเครื่องเพอร์คัสชันสำหรับวงได้ด้วยตัวเอง

ซันนี เกรียร์ ลาออกจากวงของดุค เอลลิงตัน ในปี ค.ศ. 1950 หลังจากถูกปลดออกจากตำแหน่งมือกลองหมายเลขหนึ่ง เนื่องจากพฤติกรรมการดื่มสุราอย่างหนัก และให้มือกลองหมายเลขสองทำหน้าที่แทน  หลังออกจากวง เขาทำงานเป็นนักดนตรีอิสระ และรับบทในภาพยนตร์
# จอห์น มิทเชล
จอห์น มิทเชล (,) (3 พฤศจิกายน ค.ศ. 1815 - (20 มีนาคม ค.ศ. 1875) จอห์น มิทเชลเป็นนักเขียนเรื่องการเมือง, นักชาตินิยมไอร์แลนด์ และ ทนายความคนสำคัญชาวไอร์แลนด์ จอห์น มิทเชลเป็นผู้นำคนสำคัญของขบวนการยังไอร์แลนด์ และ ขบวนการสันนิบาตไอร์แลนด์ (Irish Confederation) และต่อมาก็เป็นตัวแทนของเสียงของสาธารณชนของชาวอเมริกันทางตอนใต้ในสหรัฐอเมริกาในคริสต์ทศวรรษ 1850 และ 1860 ก่อนที่จะมาได้รับการเลือกตั้งให้เป็นสมาชิกในสภาสามัญชนแต่ก็ถูกปลดเพราะเป็นผู้มีประวัติว่าเป็นอาชญากร Jail Journal (บันทึกคนคุก)Jail Journal was first serialised in his first New York City newspaper, The Citizen, from 14 January 1854 to 19 August 1854 ของมิทเชลเป็นงานเขียนสำคัญที่สุดชิ้นหนึ่งของขบวนการชาตินิยมไอร์แลนด์ (Irish nationalism)

 ครอบครัว 
จอห์นพ่อของจอห์น มิทเชลได้รับการศึกษาส่วนใหญ่ที่มหาวิทยาลัยกลาสโกว์ และต่อมาเข้าเป็นนักบวชผู้สอนศาสนาเพรสไบทีเรียน William Dillon, The life of John Mitchel (London, 1888) 2 Vols. Ch I-II วิลเลียม ดิลลันผู้เขียนชีวประวัติกล่าวว่า “ราวปี ค.ศ. 1810 จอห์นก็ได้รับหน้าที่รับผิดชอบวัดไม่ไกลจากดันกิฟเวนในเคานตีเดอร์รี” และไปพบและแต่งงานกับแมรี แฮสเล็ทท์ที่นั่น ในปี ค.ศ. 1819 ก็ถูกเรียกตัวไปทำงานที่เดอร์รีและอยู่ที่นั่นอีกสี่ปี เมื่อได้รับเรียกจากนิวรี และ อาร์มาห์ จอห์นเลือกไปนิวรีและไปทำงานอยู่ที่นั่นจนกระทั่งเสียชีวิตในปี ค.ศ. 1840 หลังจากสามีเสียชีวิตแม่ของจอห์น มิทเชล มิสซิสมิทเชลก็ท่องเที่ยวอย่างกว้างไกล ในปี ค.ศ. 1853 เมื่อจอห์น มิทเชลหนีจากการไปลี้ภัยไปยังสหรัฐอเมริกา มิสซิสมิทเชลและลูกชายอีกคนหนึ่งกับลูกสาวอีกสองคนก็ไปรับจอห์น มิทเชลที่นั่น  มิสซิสมิทเชลไปพำนักอยู่ในสหรัฐอเมริกาอยู่หลายปีก่อนที่จะข้ามกลับมาและย้ายไปอยู่ในกรุงลอนดอน จากนั้นก็ย้ายกลับมาอยู่ที่นิวรีและอยู่ที่นั่นจนกระทั่งเสียชีวิตในปี ค.ศ. 1865

 หนังสือที่เขียน 
 An Apology for the British Government in Ireland, John Mitchel, O Donoghue & Company. 1905
 Jail Journal, John Mitchel, M.H. Gill & Sons, LTD 1914
 Jail Journal: with continuation in New York & Paris, John Mitchel, M.H. Gill & Son, Ltd
 The Crusade of the Period, John Mitchel, Lynch, Cole & Meehan 1873
 Last Conquest Of Ireland (Perhaps)], John Mitchel, Lynch, Cole & Meehan 1873
 History of Ireland, from the Treaty of Limerick to the Present Time, John Mitchel, Cameron & Ferguson 1868
 Reply to the Falsification of History by James Anthony Froude, Entitled 'The English in Ireland' or The Crusade of the Period, John Mitchel, Cameron & Ferguson n.d.
 History of Ireland, from the Treaty of Limerick to the Present Time (2 Vol), John Mitchel, James Duffy 1869
 Life of Hugh O'Neil  John Mitchel P.M. Haverty 1868
 The Last Conquest of Ireland (Perhaps), John Mitchel, (Glasgow, 1876 - reprinted University College Dublin Press, 2005) ISBN I-905558-36-4
 Davis, Poem's and Essays Complete, Introduction by John Mitchel, P. M. Haverty, P.J. Kenedy, 9/5 Barclay St. New York, 1876.
# บลอนดี
บลอนดี  เป็นวงป็อป/ร็อกอเมริกัน ก่อตั้งวงโดยนักร้อง เดโบราห์ แฮร์รี และมือกีตาร์ คริส สไตน์ วงถือเป็นหัวเรือใหญ่ของเพลงนิวเวฟอเมริกันในยุคแรกและเพลงพังก์ร็อก ในช่วงกลางคริสต์ทศวรรษ 1970 สองอัลบั้มแรกของวงมีองค์ประกอบของแนวเพลงที่เข้มข้นของเพลงดังกล่าว และถึงแม้ว่าจะประสบความสำเร็จในสหราชอาณาจักรและออสเตรเลีย แต่ก็ยังถือว่าเป็นวงใต้ดินในสหรัฐอเมริกาอยู่ จนกระทั่งออกผลงานในชุด Parallel Lines ในปี 1978 และถัดไปอีก 3 ปีวงก็ประสบความสำเร็จ มีเพลงฮิตหลายเพลงที่มีส่วนผสมของแนวเพลงอย่างดิสโก้ ป็อป และเร้กเก้ แต่ก็ยังคงมีแนวเพลงพื้นฐานแบบนิวเวฟของวงอยู่

วงแตกไปในที่สุดหลังการออกผลงานในปี 1982 ชุด The Hunter เดบบี้ แฮร์รี ออกผลงานเดี่ยว ส่วนจิมมี เดสทรี มือคีย์บอร์ดก็ออกผลงานเดี่ยวเช่นกันแต่ประสบความสำเร็จน้อยกว่าของแฮร์รี

วงได้กลับมารวมตัวอีกครั้งในปี 1997 ประสบความสำเร็จกับซิงเกิลอันดับ 1 ในสหราชอาณาจักรกับ "Maria" ในปี 1999 วงออกทัวร์และแสดงไปรอบโลก วงยังได้มีชื่ออยู่ในร็อกแอนด์โรลฮอลออฟเฟม และร็อกวอล์กออฟเฟม ในปี 2006Blondie.net  - Official site. Retrieved September 7, 2006. บลอนดีมียอดขายมากกว่า 40 ล้านชุดทั่วโลกhttp://www.rollingstone.com/artists/blondie/articles/story/5919460/blondies_return_to_the_beat
# รางวัลสมาคมนักเขียนแห่งอเมริกา
รางวัลสมาคมนักเขียนแห่งอเมริกา  เป็นรางวัลที่มอบให้กับความประสบความสำเร็จอันโดดเด่นในด้านภาพยนตร์ รายการโทรทัศน์ วิทยุ จัดขึ้นประจำปีโดยสมาคมนักเขียนอเมริกาด้านตะวันออกและสมาคมนักเขียนอเมริกาด้านตะวันตก ตั้งแต่ปี 1949 และในปี 2004 รายการได้มีการถ่ายทอดทางโทรทัศน์ครั้งแรก

รางวัลด้านภาพยนตร์ มีเงื่อนไขคือภาพยนตร์ที่ฉายทางโรงภาพยนตร์ ในลอสแอนเจลิสปีก่อนของปฏิทิน ส่วนรางวัลทางโทรทัศน์ สำหรับซีรีส์ที่ผลิตและออกอากาศระหว่าง 1 ธันวาคม และ 30 พฤศจิกายน โดยไม่คำนึงถึงจำนวนตอนที่ออกอากาศ
# ยูเอสเอทูเดย์
ยูเอสเอทูเดย์  เป็นหนังสือพิมพ์รายวันของสหรัฐอเมริกา ตีพิมพ์โดยบริษัทแกนเนตต์ ก่อตั้งโดยอัล นูฮาร์ธ ถือเป็นหนังสือพิมพ์ที่มียอดขายมากที่สุดกว่าหนังสือพิมพ์ใดในสหรัฐอเมริกา (เฉลี่ย 2.11 ล้านเล่ม ในวันธรรมดา) และในบรรดาหนังสือพิมพ์ขนาดใหญ่ภาษาอังกฤษทั่วโลกแล้ว มียอดขายเป็นอันดับ 2 รองจาก เดอะไทมส์ออฟอินเดีย ที่ขายได้ 3.14 ล้านเล่มต่อวัน ยูเอสเอทูเดย์ ออกวางขายใน 50 รัฐของสหรัฐอเมริกา แคนาดา วอชิงตันดีซี เปอร์โตริโก และเกาะกวม
# มหาวิทยาลัยปิด
มหาวิทยาลัยปิด คือ มหาวิทยาลัยที่ต้องสอบเข้าไปศึกษาผ่านทางระบบแอดมิชชั่น ซึ่งตรงข้ามกับระบบของมหาวิทยาลัยเปิดที่เปิดรับนักศึกษาโดยไม่จำกัดจำนวน ซึ่งมีทั้งของรัฐและ เอกชน

มหาวิทยาลัยปิดแต่ละแห่ง จะมีการเช็คชื่อเช็คเวลาเข้าชั้นเรียน และมีการเรียนโดยจำกัดระเบียบของผู้เรียนที่เข้มงวดกว่ามหาวิทยาลัยเปิดหลายอย่าง ทั้งเรื่องการแต่งกายตามระเบียบของมหาวิทยาลัย การเข้าร่วมกิจกรรมพัฒนานักศึกษา (กิจกรรมรับน้องใหม่) และ ระบบชั้นปี 

มหาวิทยาลัยปิดที่มีชื่อเสียงและเป็นที่ต้องการสอบเข้าศึกษาต่อในประเทศไทย เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยเกษตรศาสตร์ มหาวิทยาลัยมหิดล มหาวิทยาลัยศิลปากร เป็นต้น

การตัดแต้มของมหาวิทยาลัยปิด จะเป็นไปตามความต้องการของผู้สอนในแต่ละรายวิชา แต่ระบบโดยทั่วไปที่ใช้กันคือ ระบบ 8 เกรด โดยใช้ตัวอักษรแทนเกรดต่างๆ การตัดแต้มคะแนนเป็นเกรดนั้นอาจใช้เกณฑ์ที่กำหนดโดยผู้สอน หรือที่เรียกกันว่า อิงเกณฑ์ และระบบ ที-สกอร์(T-Score)ซึ่งประเมินจากค่าคะแนนเฉลี่ยของผู้เรียน หรือที่เรียกกันว่า อิงกลุ่ม ซึ่งอาจจะมีการตัดแต้มโดยอ้างอิงหลักใดหลักหนึ่งหรือทั้งสองหลักผสมกันก็ได้

ตัวอักษรใช้แทนเกรดต่างๆ ที่นิยมโดยทั่วไปมีดังนี้

 A เกรด 4 (ดีเยี่ยม)
 B+ เกรด 3.5 (ดีมาก)
 B เกรด 3 (ดี)
 C+ เกรด 2.5 (ค่อนข้างดี)
 C เกรด 2 (พอใช้)
 D+ เกรด 1.5 (อ่อน)
 D เกรด 1 (อ่อนมาก)
 F เกรด 0 (ตก)
# นิเนเวห์
นิเนเวห์ (, ;  ; ;Thomas A. Carlson et al., "Nineveh — ܢܝܢܘܐ " in The Syriac Gazetteer last modified June 30, 2014, http://syriaca.org/place/144. ) เป็นเมืองอัสซีเรียโบราณในเมโสโปเตเมียตอนบน ตั้งอยู่บริเวณชานเมืองโมซูล ประเทศอิรักตอนเหนือ ซึ่งอยู่ฝั่งตะวันออกของแม่น้ำไทกริส และเคยเป็นเมืองหลวงและเมืองใหญ่สุดของจักรวรรดิอัสซีเรียใหม่

เมืองนี้เคยเป็นเมืองที่มีขนาดใหญ่ที่สุดในโลกเป็นเวลาประมาณ 50 ปี จนกระทั่ง 612 ปีก่อนคริสต์ศักราช หลังสมัยสงครามกลางเมืองอันโหดร้ายในอัสซีเรีย เมืองนี้ไม่ได้เป็นศูนย์กลางทางการเมืองหรือการบริหารอีกเลย แต่ในช่วงปลายสมัยโบราณ เมืองนี้เป็นที่ตั้งของบิชอปคริสเตียน จากนั้นจึงเสื่อมถอยในช่วงสมัยกลาง และถูกทอดทิ้งในคริสต์ศตวรรษที่ 13
# แสงโสม (สุรา)
แสงโสม เป็นสุราในประเทศไทย ประเภทรัม กลั่นจากอ้อย เกิดขึ้นในปี พ.ศ. 2520 โดยการปรุงของนายจุล กาญจนลักษณ์ จาก โรงงานสุราแสงโสม จังหวัดนครปฐม ซึ่งถือเป็นต้นกำเนิดบริษัท แสงโสม จำกัด ในเครือไทยเบฟเวอเรจ ภายใต้กลุ่มทีซีซี ของเจริญ สิริวัฒนภักดีกำเนิดบริษัท แสงโสม จำกัด แสงโสมเกิดจากกระบวนการหมัก กลั่น และเก็บบ่มแอลกอฮอล์ในถังไม้โอ๊คนาน 3 ปี, 5 ปี และ 10 ปี แล้วปรุงแต่งรสด้วยหัวเชื้อพิเศษที่ปรุงขึ้นจากส่วนผสมของเครื่องเทศ และสมุนไพรนับร้อยชนิด

แสงโสมขายได้กว่า 70 ล้านลิตรต่อปี ในประเทศไทย และครองตลาด 70% ของเหล้าประเภทนี้International Beverage Holdings Limited

แสงโสมได้รับรางวัลเหรียญทอง รางวัล Golden Award 3 ครั้ง โดยครั้งแรกในปี 2525 ปี 2526 และปี 2549 และชนะรางวัลการประกวด สุรา ณ เมืองดึสเซิลดอร์ฟ ประเทศเยอรมนี ในปี พ.ศ. 2526 จึงเป็นที่มาของชื่อ แสงโสมเหรียญทอง
# Orfeu Negro
Orfeu Negro  เป็นภาพยนตร์บราซิลที่กำกับโดยมาร์เซล คามุส ผู้กำกับชาวฝรั่งเศส ออกฉายในปี พ.ศ. 2502 ดัดแปลงจากบทละครเพลงของวินิเชียส เดอ มอเรียน เรื่อง Orfeu da Conceição ละครร่วมสมัยที่มีเค้าโครงเรื่องจากเทพปกรณัมกรีกเกี่ยวกับออร์ฟิอุสและยูริดิซี โดยดัดแปลงสถานที่เป็นหมู่บ้านเล็กๆ ชานกรุงรีโอเดจาเนโร Social Science Representations of Favelas in Rio De Janeiro: A Historical Perspective, Licia Valladares ในช่วงเทศกาลคาร์นิวัล

ดนตรีประกอบภาพยนตร์ "Manhã de Carnaval" โดยหลุยส์ บอนฟา และ "A felicidade" โดย แอนโตนิโอ คาร์ลอส โจบิม ได้รับความนิยม จนทำให้เกิดกระแสความนิยมดนตรีบอสซาโนวาในวงกว้าง

ภาพยนตร์เรื่องนี้ได้รับรางวัลปาล์มทองคำ จากเทศกาลภาพยนตร์เมืองคานส์ประจำปี 1959  รางวัลลูกโลกทองคำ และรางวัลออสการ์ สาขาภาพยนตร์ภาษาต่างประเทศ ประจำปี 1960 และรางวัลบาฟตา ประจำปี 1961
# โจนาธาน สวิฟท์
โจนาธาน สวิฟท์ (30 พฤศจิกายน ค.ศ. 1667 – 19 ตุลาคม ค.ศ. 1745) เป็นนักเขียนคนสำคัญชาวไอร์แลนด์และชาวอังกฤษEncyclopaedia Britannica: "Anglo-Irish author, who was the foremost prose satirist in the English language". นอกจากจะเป็นนักเขียนและสวิฟท์ก็ยังเป็นนักเสียดสี นักเขียนปกิณกะ และ นักเขียนการเมืองโดยเริ่มเขียนให้กับพรรควิก และต่อมาให้กับพรรคทอรี กวี และนักบวชผู้ต่อมามีตำแหน่งเป็นอธิการของมหาวิหารเซนต์แพ็ททริคในดับลิน
  
สวิฟท์มีงานเขียนหลายชิ้นที่มีชื่อเสียงที่รวมทั้ง Gulliver's Travels (การเดินทางของกัลลิเวอร์), A Modest Proposal, A Journal to Stella, Drapier's Letters, The Battle of the Books, An Argument Against Abolishing Christianity และ A Tale of a Tub สวิฟท์อาจจะถือว่าเป็นผู้นำของนักเขียนประเภทเสียสีคนสำคัญของวรรณกรรมภาษาอังกฤษ และไม่ค่อยเป็นที่รู้จักกันเท่าใดนักในงานเขียนทางด้านโคลงกลอน เดิมสวิฟท์ใช้นามปากกาในการเขียนงานเช่น เลมูเอล กัลลิเวอร์ (Lemuel Gulliver), ไอแซ็ค บิคเคอร์สตาฟฟ์ (Isaac Bickerstaff) หรือบางครั้งก็ไม่ลงนาม งานเสียดสีของสวิฟท์มีสองลักษณะแบบโฮราซ (Horace) และ แบบจูเวนาล (Juvenal)